**Fără iubire suntem doar zgomot**

Fără iubire eram doar zgomot, un instrument dezacordat, Doar un deșert lipsit de apă, fără de viață și uscat. N-aveam nimic frumos în mine, un chip de lut desfigurat, Care trăia numai prin mila Acelui ce l-a creat.

Fără iubire eram un zgomot, un sunet gol lipsit de sens, Doar o aramă sunătoare, un zăngănit absurd și dens. Puteam să fac orice în viață, să fiu chiar cel mai muncitor, Dar nu luam nimic cu mine, dacă iubirii-i eram dator.

Fără iubire am fost un zgomot, pierdut, captiv în firea mea, Dar Tatăl scump mi-a dat viață și mi-a trimis lumina Sa. Mi-a dat iubirea adevarată si m-a-nvățat cum să trăiesc, Iar astăzi nu mai sunt un zgomot, căci dragoste eu dăruiesc.

Azi Domnul vieții mă-nsoțește în tot ce fac și-s fericit, Iar viața mea nu mai e zgomot, iubirea Lui m-a împlinit. Sunt un izvor de bucurie pentru o lume întristată, Un ucenic al Celui care mi-a dat la cruce iubirea toată.

 de Claudiu Murtaza